Diari Oficial de la Generalitat Valenciana


Sumari del DOGV 9994, del 27-11-2024 (2024/12545)

ANUNCI pel qual se sotmeten a informació pública les sol·licituds d’autorització administrativa prèvia i autorització administrativa de construcció, corresponents a una central fotovoltaica denominada «MSP 13 Benassal» i la seua infraestructura d’evacuació, amb potència a instal·lar 985 kW, situada al terme municipal de Benassal. Expedient ATALFE/2023/189/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9994

Data del DOGV
:   27-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/12570

CVE
:   YCZG-W-3418-63506

Data del document
:   11-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes que preveuen:

– el Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat,

– el Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica,

– la Llei 24/2013, de 26 de desembre, del sector elèctric,

– i la Llei 39/2015, d’1 d’octubre, del procediment administratiu comú de les administracions públiques,

se sotmeten a informació pública les sol·licituds d’autorització administrativa prèvia i autorització administrativa de construcció, de la instal·lació elèctrica que s’indica:

Peticionari: Mediterranean Sun Power 13, SL, NIF C52584212 i amb domicili social a l’avinguda Lairón, 40, 12378 Castelló de la Plana.

Òrgan competent per a autoritzar la instal·lació: Servici Territorial d’Indústria, Energia i Mines de Castelló de la Conselleria d’Innovació, Indústria, Comerç i Turisme.

Tipus de central elèctrica: central fotovoltaica denominada «MSP 13 Benassal», amb potència a instal·lar985 kW, incloses les seues infraestructures d’evacuació.

Emplaçament:

– Polígon 9, parcel·la 148; del terme municipal de Benassal.

Localitat: Benassal.

Emplaçament línia d’evacuació:

– Polígon 9, parcel·la 148; del terme municipal de Benassal.

Títol del projecte: Projecte d’instal·lació fotovoltaica amb abocament a la xarxa, de 985 kW de potència, MSP 13 Benassal

Pressupost: 425.364 €

Característiques principals:

– Mòduls fotovoltaics totals: 1.639 (690 W/u)

– Nombre d’inversors: 3 u de 330 kW

– Potència nominal: 990 kW

– Potencia pic: 1.130,91 kW (1.357,092 kW considerant bifacialitat 20 %)

– Potència instal·lada: 990 kW

– Potència limitada: 985 kW

– Potència d’accés: 985 kW

– Potència garantida: 985 kW

Instal·lacions associades:

Les instal·lacions associades a la planta fotovoltaica consistixen en:

a) Centres de transformació (CT), de tipus prefabricat de formigó de superfície i maniobra interior, compost per un transformador de 1.250 kVA de capacitat de transformació i relació de transformació 0,8/20 kV.

b) Línia subterrània d’alta tensió, des de CT fins a CSI, tensió 20 kV, 30 m de longitud, HEPRZ1 12/20 kV 3x150 mm2 AL.

c) Centre de seccionament independent (CSI), que posteriorment se cedirà a l’empresa distribuïdora.

d) Línia subterrània d’alta tensió des de CSI fins a connexió amb la xarxa de distribució, que posteriorment se cedirà a l’empresa distribuïdora: tensió 20 kV, longitud 94 m (2 x 47), HEPRZ1 12/20kV 3x240 mm2 Al.

Documents sotmesos a informació pública:

– Projecte. Denominació: Projecte d’una instal·lació fotovoltaica amb abocament a la xarxa, de 985 kW de potència, MSP 13 Benassal

– Projecte. Denominació: Projecte de centre de transformació d’abonat 1x1250 kVA en edifici prefabricat per a la instal·lació FV MSP 13 Benassal

– Projecte. Denominació: Projecte de línia subterrània trifàsica a 20 kV HEPRZ1 3x1x150 mm2 Al d’abonat, des de nou centre de repartiment d’I-DE, fins a nou centre de transformació d’abonat situat al polígon 9, parcel·la 148 PD Covatelles al terme municipal de Benassal (Castelló)

– Projecte. Denominació: Projecte de centre de seccionament independent telecomandat en edifici prefabricat per a la instal·lació FV MSP 13 Benassal

– Projecte. Denominació: Projecte de línia subterrània trifàsica a 20 kV HEPRZ1 3x1x240 mm2 Al, amb entroncament en STR Benassal (4001) L-05 (Albocàsser) fins a nou centre de seccionament independent, situat al polígon 9, parcel·la 148 PD Covatelles al terme municipal de Benassal (Castelló)

– Separates dirigides a:

1) Ajuntament de Benassal

2) I-DE Redes Eléctricas Inteligentes

– Memòria del compliment dels articles 8-11 del DL 14/2020

– Pla desmantellament

– Arxius cartogràfics

La documentació serà exposada per a consulta pública en la següent adreça electrònica: <https://cindi.gva.es/es/web/energia/informacion-publica>, en castellà i <https://cindi.gva.es/va/web/energia/informacion-publica>, en valencià, en l’apartat «Informació pública», disponibles l’endemà de la publicació.

Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació que s’esmenta en l’adreça electrònica indicada o presencialment en el Servici Territorial d’Indústria, Energia i Mines, situat al c/ Cavallers, 8, CP 12453, de Castelló de la Plana (Castelló), així com dirigir al servici territorial esmentat les al·legacions que es consideren oportunes en el termini de trenta dies comptadors a partir de l’endemà de la publicació d’este anunci, les quals es podran presentar telemàticament a través de la seu electrònica de la Generalitat, accedint a l’enllaç següent <https://www.gva.es/va/inicio/procedimientos?id_proc=15407&version=amp>  o, per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques.

S’advertix que, en referència al termini abans indicat i en virtut del que s’establix en l’article 33.1 del Decret llei 14/2020, de 7 d’agost, la instal·lació indicada més amunt té una potència de generació menor o igual a 10 MW i es tramitarà pel procediment d’urgència. Per tant, i segons el que s’establix en l’article 33 de la Llei 39/2015, d’1 d’octubre, del procediment administratiu comú de les administracions públiques, els terminis establits en el paràgraf anterior per al procediment ordinari es reduïxen a la mitat.

La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

Castelló de la Plana, 11 de novembre de 2024

Gerardo Nebot García

Cap del Servici Territorial d'Indústria, Energia i Mines